1. ΑΠΟΦΑΣΙΣ ΠΡΟΕΔΡΟΥ ΤΗΣ ΚΥΒΕΡΝΗΣΕΩΣ Αριθ. 30950 της 28/30 Νοεμ. 1963 (ΦΕΚ Β΄ 536) Περί συστάσεως Συμβουλίου υπό την επωνυμίαν Ανώτατον Γνωμοδοτικόν Συμβούλιον Οικονομικής Αναπτύξεως (Α.Σ.Ο.Α.). ΄Εχοντες υπ’ όψιν τας διατάξεις α)του άρθρ. 5 του Νόμ. 3076/54 «περί τροποποιήσεως και συμπληρώσεως του Νόμ. 1671 του 1951 «περί Υπουργικού Συμβουλίου» και β)του άρθρ. 27 παρ. 4 του 633/1960 Β.Δ/τος «περί οργανισμού του Υπουργείου Συντονισμού», αποφασίζομεν: Ι.Συνιστάται συμβούλιον υπό την επωνυμίαν Ανώτατον Γνωμοδοτικόν Συμβούλιον Οικονομικής Αναπτύξεως (Α.Σ.Ο.Α.) το οποίον εφ’ εξής θα αποτελή το συμβουλευτικόν όργανον της Κυβερνήσεως επί παντός θέματος σχέδιον έχοντος με την οικονομικήν ανάπτυξιν και παραπεμπομένου αυτώ υπό του Προέδρου της Κυβερνήσεως ή του Υπουργού Συντονισμού. ΙΙ.Ειδικώτερον το Α.Σ.Ο.Α. καθίσταται αρμόδιον όπως: α)Επιλαμβάνεται της μελέτης και γνωμοδοτή επί παντός θέματος αφορώντος εις την Οικονομικήν και Κοινωνικήν Πολιτικήν, το Οικονομικόν Πρόγραμμα και την λήψιν μέτρων προς προώθησιν της οικονομικής αναπτύξεως της Χώρας. Το Α.Σ.Ο.Α. γνωμοδοτεί επίσης επί παντός συναφούς ως άνω θέματος χρήζοντος νομοθετικής ρυθμίσεως. β)Επεξεργάζεται και γνωματεύη τελικώς επί των μακροχρονίων προγραμμάτων οικονομικής αναπτύξεως της χώρας. γ)Γνωματεύη επί σχεδιαζομένων μέτρων συνεπαγομένων οικονομικάς επιπτώσεις επηρεαζόντων τας οικονομικάς σχέσεις της χώρας μετά του εξωτερικού. δ)Προτείνη μέτρα αποσκοπούντα εις την κινητοποίησιν των παραγωγικών δυνάμεων, προς επίτευξιν ταχυτέρου ρυθμού οικονομικής αναπτύξεως. ΙΙΙ.Η σύνθεσις του Συμβουλίου τούτου ορίζεται ως κάτωθι: Α΄.Πρόεδρος:Ο Πρόεδρος της Κυβερνήσεως. Β΄.Τακτικά μέλη: 1)o Yπουργός του Συντονισμού, 2)o Διοικητής Τραπέζης Ελλάδος, 3)ο Πρόεδρος του ΟΒΑ, 4)ο Πρόεδρος του ΟΧΟΑ, 5)ο Πρόεδρος του Συνδέσμου Ελλήνων Βιομηχάνων, 6)ο Πρόεδρος της Ενώσεως Ελλήνων Εφοπλιστών, 7)ο Πρόεδρος του Εμπορικού και Βιομηχανικού Επιμελητηρίου Αθηνών ως Πρόεδρος της οργανωτικής επιτροπής εμπορικών και βιομηχανικών επιμελητηρίων Ελλάδος, 8)ο Πρόεδρος της Γενικής Συνομοσπονδίας Εργατών Ελλάδος, 9)ο Πρόεδρος της Συνοποσπονδίας Γεωργικών Συνεταιρισμών, 10)ο Πρόεδρος της Ανωτάτης Συνομοσπονδίας Βιοτεχνών Ελλάδος, 11)ο Πρόεδρος του Τεχνικού Επιμελητηρίου Ελλάδος, 12)Εκπρόσωπος της εκτελεστικής επιτροπής του Συντονιστικού Συμβουλίου των Εμπορικών Συλλόγων Ελλάδος, 13)ο Πρόεδρος της Γενικής Συνομοσπονδίας Επαγγελματιών και Βιοτεχνών Ελλάδος και 14)ο Διευθυντής του Κέντρου Οικονομικών Ερευνών. Γ΄.Έκτακτα μέλη: Οι Υπουργοί, οι Υφυπουργοί, οι Γενικοί Γραμματείς Υπουργείων, οι Διοικηταί Τραπεζών, ο Πρόεδρος της ΔΕΗ και οι Γενικοί Διευθυνταί Υπουργείων, καλούμενοι υπό του Προέδρου οσάκις συζητούνται θέματα της αρμοδιότητός των, ως και πρόσωπα άτινα ως εκ της επιστημονικής των ιδιότητος, πείρας και κύρους περί τα οικονομικά ή τεχνικά θέματα δύνανται να συμβάλουν εις το έργον του Συμβουλίου. IV.Επί ειδικών θεμάτων, ο Εισηγητής έχει το δικαίωμα να χρησιμοποιή ειδικάς επί τούτω συγκροτουμένας, κατά το άρθρ. 27 παρ. 4 του υπ’ αριθ. 633/1960 Β.Δ/τος περί οργανισμού του Υπουργείου Συντονισμού», Επιτροπάς επεξεργασίας και μελέτης, εκ μελών του ΑΣΟΑ ή και ετέρων ειδικών περί τα οικονομικά ή τεχνικά θέματα προσώπων. Η παρούσα δημοσιευθήτω δια της Εφημερίδος της Κυβερνήσεως. Ακολουθεί κατάλογος 22 εκτάκτων μελών του ΑΣΟΑ. (Μετά την σελ. 294) Σελ. 295 234-009 Γνωμοδοτικό Συμβούλιο Οικονομικής Ανάπτυξης 24.Γ.ζ.1 24.Γ.ζ.1 Γνωμοδοτικό Συμβούλιο Οικονομικής Ανάπτυξης